Държавен вестник, бр. 61, 2023 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  61
12. описание на техническите параметри на 
използваните системи за комуникация и обмен 
на полетни данни и обзорна информация.
Чл. 80. В споразумението по чл. 47 се съ­
държат процедурите за координация и обмен 
на информация между гражданските органи за 
ОВД и военните контролни органи, отговорния 
орган за осигуряване на сепарацията между 
ВС, изпълняващи полети като оперативно 
въздушно движение (OAT) и общо въздушно 
движение (GAT), както и основните изисква­
ния към комуникационните средства между 
гражданските органи за ОВД и военните 
контролни органи.
Г л а в а  п е т а
НАБЛЮДЕНИЕ НА СЪОТВЕТСТВИЕТО
Чл. 81. За установяване на съответствието 
на дейностите по използване на въздушното 
пространство с изискванията на Регламент 
(ЕО) № 2150/2005 на Комисията от 23 декем­
ври 2005 г. за установяване на общи правила 
за гъвкаво използване на въздушното прос­
транство се извършват проверки, инспекции 
и одити по безопасността.
Чл. 82. Съпредседателите на СУВП опре­
делят състава на комисия за извършване на 
проверки, инспекции и регулаторни одити 
на безопасността за удостоверяване изпъл­
нението на изискванията на Регламент (ЕО) 
№ 2150/2005 на Комисията от 23 декември 
2005 г. за установяване на общи правила за 
гъвкаво използване на въздушното простран­
ство и изискванията на тази наредба.
Чл. 83. (1) Периодичните проверки, инспек­
ции и регулаторните одити на функционира­
нето на гражданско-военната координация се 
извършват по план, приет от СУВП.
(2) В срок до два месеца след извършване 
на проверка, инспекция или регулаторен одит 
комисията по чл. 82 изготвя писмен доклад, 
който се предоставя по официален път на 
членовете на СУВП и при необходимост се 
свиква заседание на СУВП, по инициатива 
на някой от участниците.
Чл. 84. (1) Информацията от докладите 
за извършените проверки, инспекции и регу­
латорни одити се използва при изготвяне на 
годишни и други доклади.
(2) Препоръките, съдържащи се в доклада 
по чл. 83, ал. 2, се използват за подобряване 
прилагането на концепцията за гъвкаво из­
ползване на въздушното пространство.
(3) В случай, че по време на проверка, ин­
спекция и регулаторен одит бъде констатиран 
проблем, свързан с безопасността, назначената 
комисия по чл. 82 незабавно уведомява СУВП.
ДОПЪЛНИТЕЛНИ РАЗПОРЕДБИ
§ 1. Тази наредба осигурява мерки на 
национално ниво за прилагането на Регла­
мент (ЕО) № 2150/2005 на Комисията от 23 
декември 2005 г. за установяване на общи 
правила за гъвкаво използване на въздушното 
пространство.
§ 2. По смисъла на тази наредба:
1. „Ad-hoc структури (Ad-hoc Structures)“ 
са структури на въздушното пространство 
без значение дали са маршрути, или зони, 
необходими за удовлетворяване на оператив­
ни нужди, в случай че времето за известие е 
по-кратко от необходимото за реализиране на 
установения процес на стратегическо ниво. 
Създаването на такава ad-hoc структура на 
предтактическо (ниво 2) или тактическо ниво 
(ниво 3) трябва да следва основните принципи 
и критериите за управление на безопасността.
2. „Актуализиран план за използване на 
въздушното пространство (АПИВП) (Updated 
Airspace Use Plan (UUP)“ е съобщение със 
статут на NOTAM, издадено от ЦПРВП за 
управление на въздушното пространство, за 
да актуализира и замени плана за използване 
на въздушното пространство или предишен 
актуализиран план за използване на въздуш­
ното пространство.
3. „Буфер за безопасност (Safety Buffer)“ е 
всяко въздушно пространство, което осигурява 
разделение между въздухоплавателни средства 
поради някаква причина.
4. „Военен контролен орган (Controlling 
Military Unit)“ e всяка фиксирана или мобилна 
военна единица, която управлява военното 
въздушно движение и/или изпълнява други 
дейности, които поради специфичния си ха­
рактер могат да изискват резервиране или 
ограничаване на въздушното пространство.
5. „Вербална координация (Verbal Coor­
dination)“ е такава координация, която се 
осъществява чрез говор (например по телефон, 
радиостанция и др.).
6. „Временно отделена зона (ВОЗ) (Temporary 
Segregated Area (TSA)“ e определено въздуш­
но пространство, под юрисдикцията на едни 
авиационни власти и временно отделено, при 
взаимно съгласие, за изключително използване 
от други авиационни власти и през което не 
се позволява прелитане на други въздухо­
плавателни средства.
7. „Временно резервирана зона (ВРЗ) 
(Temporary Reserved Area (TRA)“ е определено 
въздушно пространство, под юрисдикцията на 
едни авиационни власти и временно резерви­
рано, при взаимно съгласие, за специфично 
използване от други авиационни власти и през 
което може да се позволи прелитане на други 
въздухоплавателни средства след разрешение 
по контрол на въздушното движение.
8. „Въздушно движение (Air Traffic)“ са 
всички въздухоплавателни средства в полет 
или движещи се по маневрената площ на 
дадено летище.